Afrikaanse sanger in sewende hemel oor babaseun | Maroela Media
Afrikaanse sanger in sewende hemel oor babaseun
Kurt Darren en sy vrou, Dunay Nortjé, en hul dogter Kyrah (2) Foto: Facebook
Die Afrikaanse sanger Kurt Darren en sy vrou, Dunay Nortjé, het Dinsdagoggend hul tweede kind in die lewe verwelkom.
Tania Fourie, Kurt se agent, het aan Maroela Media vertel die egpaar se seuntjie het 3,58 kg geweeg en was 51 cm lank met geboorte.
"Hy is vanoggend 08:10 gebore. Alles het baie goed gegaan, en mamma en baba is albei baie gesond," het sy gesê.
Fourie sê die egpaar is in die sewende hemel. "Kurt bars van trots. Hy het aan my gesê sy seun is net so mooi soos wat Kyrah [hul eersteling] was toe sy gebore is. Hy is dankbaar dat alles goed gegaan het, en sien nou uit na die ontmoeting tussen boetie en sussie."
Die "Kaptein"-sanger het ook vandeesweek behoorlik op sosiale media oor hul nuweling gekoer. "Hierdie week verander ons lewe vir altyd, maar ten beste. Ek is baie trots op my vrou en hoe sy alles en almal om haar hanteer," het hy geskryf.
Hulle het nog nie 'n naam vir hul babaseuntjie gekies nie.
Kurt en Dunay het vroeër in Maart hul swangerskap met 'n skattige foto op sosiale media aangekondig.
Hulle is in 2011 getroud en Kyrah (amper twee), is in November 2014 gebore.
Bobby se suster, kinders erg geskok na misdaadvoorval
Baie geluk met julle seunKurt en Dunay ek kan dink jy is baie trots op jou seun n speelmaat vir Kyrah !!!
Baie geluk Kurt met jul seun.
Baie,baie geluk,Kurt an Dunney met jul baba seuntjie,mag hy vir jul net so baie vreugde en liefde bring soos jul pragtige dogtertjie
Baie geluk Kurt en Dunay met die geboorte van jul seuntjie. Mag hy altyd vir julle n sonskyn kind wees. Ek sal altyd sy verjaarsdag onthou, want hy verjaar saam met my.